Richard Kleindienst

Richard Gordon Kleindienst (født 5. august 1923 i Winslow i Arizona, død 3. februar 2000 i Prescott i Arizona) var en amerikansk statstjenestemann, jurist og republikansk politiker.

Kleindienst tjenestegjorde 1943 til 1946 i United States Army Air Corps fra 1943 til 1946. Han studerte senere ved Harvard University, hvor han ble uteksaminert fra Harvard Law School 1950.

Kleindienst var visejustisminister 1969 til 1972, før han av Richard Nixon 12. juni 1972 ble utnevnt til justisminister.

Kleindienst gikk av 30. april 1973, mens Watergate-skandalen pågikk. Han gikk av samme dag som John Dean ble avskjediget, og samtidig som H.R. Haldeman og John Ehrlichman. Kleindienst ble dømt for mened, framsatt for senatet like før han ble utnevnt til ministerposten. Han ble straffet med bøter og betinget fengsel.

I 1985 ble hans memoarer, Justice: The Memoirs of Attorney General Richard Kleindienst, utgitt. Kleindienst døde av lungekreft i 2000.

Referanser 

USAs justisministre
Jurister fra USA
Embets- og tjenestemenn fra USA
Personer fra Navajo County i Arizona